da da da da de en en fi da da en da da da da da da sv sv id fi da da de en da fr en da da nl da nb da da da da da da da da da da da da da da da da da da da da da da da da da da da da da da da da da da da de da sv da en da sv ja ru pl hy da sv da en da en da da da da da da da da da da da da en da da da en da en da en da da en da da da da it th da da it en da da it en da da it en da da it mr da da
Beretning om Forsvarets håndtering af tab og fund af våben og ammunition | Rigsrevisionen
Sådan laver vi større undersøgelser
Formålet med undersøgelsen er at vurdere, om Forsvaret efterlever den del af sin sikkerhedsbestemmelse, som vedrører håndtering af tab og fund af våben og ammunition.
Rigsrevisionen har selv taget initiativ til undersøgelsen i juli 2015.
Den 9. december 2015 behandlede Statsrevisorerne
Beretning nr. 8/2015 om Forsvarets håndtering af tab og fund af våben og ammunition
Statsrevisorerne afgav beretningen til Folketinget med følgende bemærkning:
"Forsvaret og Hjemmeværnet (Forsvaret) håndterer dagligt store mængder af våben og ammunition, som ikke skal falde i de forkerte hænder. Forsvaret har derfor en sikkerhedsbestemmelse om, at Forsvaret hurtigst muligt skal rapportere til Forsvarets Efterretningstjeneste om tab og fund af våben og ammunition (hændelsesrapporter), hvorefter relevante myndigheder orienteres.
Statsrevisorerne finder det helt uacceptabelt, at Forsvaret ikke har en betryggende håndtering af tab og fund af våben og ammunition.
Statsrevisorerne kritiserer, at Forsvaret løber en sikkerhedsmæssig risiko ved ikke at efterleve egen sikkerhedsbestemmelse vedrørende håndtering af tab og fund af våben og ammunition.
Kritikken er baseret på følgende:
Forsvaret udarbejder ikke alle de hændelsesrapporter, som de skal i henhold til sikkerhedsbestemmelsen. Det betyder bl.a., at der er fund af våben, som ikke kan relateres til tidligere registrerede tab.
Når det konstateres, at en hændelse ikke er rapporteret som forudsat, sker der ingen opfølgning.
Ikke alle tab af våben anmeldes til politiet.
Forsvarets it-systemer og registreringer understøtter ikke, at Forsvaret kan udarbejde en pålidelig opgørelse af tab og fund af våben og ammunition.
Af forsvarsministerens svar til Folketingets Forsvarsudvalg, der bygger på Forsvarets årlige opgørelser, fremgår det, at man i perioden 2010-2014 har mistet 59 komplette våben og fundet 138 komplette våben, og at der har været 4 tab og 6 fund af ammunition. Rigsrevisionens undersøgelse viser dog, at Forsvaret mister flere våben og mere ammunition end det, der fremgår af Forsvarets årlige opgørelser.
Statsrevisorerne kritiserer, at forsvarsministeren således 2 gange i perioden 2010-2015 har givet Forsvarsudvalget ukorrekte oplysninger om omfanget af våben og ammunition, som Forsvaret har mistet."
Forsvarsministerens redegørelse af 2. marts 2016 (PDF)
Rigsrevisionens notat af 1. april 2016
Rigsrevisionen følger i dette notat op på beretning nr. 8/2015 om Forsvarets håndtering af tab og fund af våben og ammunition.
Notatet er baseret på en redegørelse fra forsvarsministeren og handler om de initiativer, som ministeren har iværksat som følge af beretningen.
Rigsrevisionen vil fortsat følge udviklingen på følgende områder:
Forsvarsministeriets arbejde med at præcisere Forsvarets sikkerhedsbestemmelse
Forsvarsministeriets arbejde med at etablere en it-løsning, der kan understøtte en mere fokuseret rapportering, registrering og opfølgning på konstaterede tab og fund af våben og ammunition.
Rigsrevisionens notat af 11. december 2018
Rigsrevisionen følger i dette notat op på beretning nr. 8/2015 om Forsvarets håndtering af tab og fund af våben og ammunition.
Der er i notatet fulgt op på følgende områder:
Forsvarsministeriets arbejde med at præcisere Forsvarets sikkerhedsbestemmelse
Forsvarsministeriets arbejde med at etablere en it-løsning, der kan understøtte en mere fokuseret rapportering, registrering og opfølgning på konstaterede tab og fund af våben og ammunition.
Rigsrevisionen vurderer, at sagen kan afsluttes.
T: 33 92 84 00
Dette website anvender cookies
Vi bruger cookies til at huske dit cookievalg. Enkelte elementer til fx at vise indhold fra sociale medier kan sætte tredjeparts cookies, ligesom funktionalitet til statistik også kan sætte cookies. Vi bestræber os på at sitet virker uden brug af cookies.
Læs mere om cookies
Hvilke cookies ønsker du at benytte?
Tillad valgteTillad kun teknisk nødvendige cookiesTillad alle cookies
Bliver brugt til at lagre din accept af cookies på sitet, så dit valg er gemt, næste gang du besøger siden.
Aflæser skærmstørrelse, så billeder sendes så komprimeret som muligt
Gemmer, hvilke tilvalg af cookies du har valgt, med en tidskode for valget
Gemmer oplysninger om de handlinger på en side med en indlejret video
Gemmer oplysninger om brugen af indlejrede videoer, fx hvornår der klikkes på "Pause" og "Afspil"
Gemmer oplysninger om, hvordan du bruger Vimeo-afspillere
Gemmer og husker oplysninger om de indstillinger, du sætter på en indlejret videoafspiller
Gemmer oplysninger om, hvordan du bruger Vimeo-afspillere